钦定古今图书集成/明伦汇编/氏族典/第337卷 > 刘知信
## 钦定古今图书集成/明伦汇编/氏族典/第337卷 > 刘知信

按《宋史刘知信传》：“知信字至诚，邢州人。父迁，母即昭
宪太后之妹也。知信三岁而孤，建隆三年，起家授供
奉官。雍熙初，领檀州团练使，护屯兵于镇州。会大举
北伐，师还，诸将失道，知信独整所部以归。俄知定州，
押大阵右偏。一日，宴犒将士，契丹骑乘间至，知信不
介而出，斩获甚众，以功就拜邕州观察使。咸平初，拜”
建武军节度观察留后。景德元年，车驾幸澶渊，命为
东京都巡检使，复知定州。二年，以疾求还，卒。子承宗、
承渥。